text: Hesa seinastu tíðina hevur ikki nógv nýtt verið at sæð á hesi heimasíðuni. Orsøkin kann sigast í trimum orðum: Ung í Føroyum.
text: #000004
text: Undirritaða er verkætlanarleiðari á stevnuni og eg taki mær m.a. av PR, heimasíðu og skráseting v.m. Hetta hevur so at siga tikið alla mína tíð seinastu tveir mánaðirnar, so har hava lítlar stundir verið at hildi hesa heimasíðu við líka. So í staðin ber til at fara yvir á og síggja hvat hendir har.
text: #000005
text: Ung í Føroyum er ungdómslistastevna, sum hevur verið hildin anaðhvørt ár síðani 2001. Norðurlandahúsið bað í 2000 Hedvig Westerlund-Kapnas og meg at skipa fyri eini listastevnu fyri ung í Føroyum, ið m.a. skuldi vera við til at finna ung at umboða Føroyar í ymsum listarligum høpum í Norðurlondum. Áðrenn var vanligt, at tey, sum skuldu velja slík umboð, valdu tey millum tey, sum tey tilvildarliga kendu ella vistu um. Við Ungum í Føroyum skuldu tey ungu sjálvi vísa á, hvat tey dugdu og at tey vóru verd at umboða Føroyar.
text: #000006
text: Ung í Føroyum gjørdist til meira enn hetta. Nú er stevnan einasta av sínum slagið í Føroyum, har ung listafólk um alt landið fáa møguleika at hittast tvørtur um lista- og oyggjamørk. Stevnan er tvørlistarlig og samstarv og nýbrot er ein høvuðstráður.
text: #000007
text: Á Ungum í Føroyum vísa ung sjálvi, hvat ungdómsmentan er. Les alt um Ung í Føroyum á heimasíðuni hjá stevnuni.
text: #000008
text: Stevnan byrjar í morgin, mánamorgunin tann 12. oktober og endar við spennandi almennari sýning mikukvøldið tann 14. oktober. Nýt møguleikan og keyp tær atgongumerki á beinanvegin. Hetta er ein sýning sum bara er eina ferð annaðhvørt ár, so lat ikki møguleikan gleppa tær av hondum. Far og hygg at, hvat okkara yngstu listafólk kunnu avrika, tá tey fáa bestu umstøður í landinum.
text: #000009
text: Leave a Reply Cancel reply
text: #000010